open-index/open-wikipedia-markdown huggingface dataset:
Visning (database)

En **visning** (også kalt et **utsnitt**, engelsk: *view*) er et konsept innen databaseteori hvor man oppretter en virtuell tabell basert på resultatmengden fra en databasespørring.

Visninger utvider funksjonaliteten man kan få fra vanlige grunnleggende tabeller på flere måter:

* De kan representere en delmengde av dataene som finnes i en tabell.
* De kan koble sammen og forenkle spørringer mot flere tabeller til en enkel representasjon.
* Visninger kan inneholde avledet data, som for eksempel resultatet av aggregatfunksjoner.
* Visninger kan skjule kompleksiteten i de underliggende dataene, ved for eksempel å partisjonere dataene i flere logiske mengder.
* Visninger trenger ikke å medføre økt lagringsbehov.
* Man kan bruke visninger for å begrense og finjustere tilgang til dataene.

Visninger kan brukes for å denormalisere dataene, og man kan også bruke visninger som kilde for andre visninger
Sjur

**Sjur** er en kortform av mannsnavnet *[[Sigurd]]* som har opprinnelse i det norrøne navnet *Sigurðr* og betyr «seier» og «vokter». Sjur brukes også som etternavn, men svært sjeldent.

Frem til slutten av 1800-tallet fantes *Sjurine* som kvinnelig form til *Sjur*. Idag er *Sjurine* nesten forsvunnet.

## Utbredelse

|}

Varianten *Sjurd* var det 11. mest brukte mannsnavnet i Norge på første halvdel av 1600-tallet. Formen *Siur* var populær som navn på norske guttebarn på 1700-tallet.

## Kjente personer med navnet
Personene i listen er ordnet kronologisk etter fødselsår.
* Sjur Helgeland (1858–1924), norsk spelemann
* Sjur Bergan, norsk divisjonssjef i Europarådet
* Sjur Dagestad, norsk professor i innovasjon
* Sjur Robert Nilsen, norsk ishockeytrener
* Sjur Hjeltnes, norsk musiker
* Sjur Røthe, norsk langrennsløper
* Sjur Vatne Brean (f. 2000), norsk skuespiller

Kjente personer med Sjur som etternavn:
* Arne Bendik Sjur (f. 1941), norsk grafiker og billedkunstner

## Annen bruk av navnet
* *Sjur Gabriel*, første bind i romansyklusen *[[Hellemyrsfolket]]* av Amalie Skram fra 1887

## Referanser


## Eksterne lenker
*
Nikolaj Valujev

**Nikolaj Sergejevitsj Valujev** (russisk **Николай Сергеевич Валуев**) (født 21. august 1973) er Russlands første WBA-mester i tungvektsboksing. Han er også kjent som «The Beast from the East», men selv foretrekker han «The Russian Giant». Valujev er også den høyeste og tyngste mesteren noensinne, med sin 213&nbsp;cm høye og 140&nbsp;kg tunge kropp.

21. januar 2007 vant han sin 46. seier da han vant over amerikanske Jameel McCline.

Han mistet WBA-tittelen 7. november 2009 da han tapte mot David Haye.

## Referanser


## Eksterne lenker
* 
* Personlig side fra promotor 
* Offisiell personlig side
Gran Chaco

**Gran Chaco** (quechua: *chaku* &ndash; «jaktmarkene»), av og til kalt «Sør-Amerikas siste grenseland», er et spredt befolket, varmt og halvtørt lavlandsområde i Río de la Plata-bassenget, delt mellom Bolivia, Paraguay, Argentina og en mindre del i Brasil kalt *Mato Grosso*.

## Geografi
Gran Chaco er omtrent  kvadratkilometer stort, men estimater varierer veldig, og ligger vest for elva Paraguay og øst for Andesfjellene i Paraguay, Bolivia og Argentina. Området ligger mellom 17° og 33° sør og 65° og 60° vest, men målinger varierer også her. I *Alto Chaco*, eller **det tørre Chaco**, i vest, er det veldig tørt og lite bevokst, men i øst i *Bajo Chaco*, eller **det fuktige Chaco**, finnes store krattjungler med quebrachotrær og enger med rikt insektliv. Landskapet er for det meste flatt, med ei svak helning på 0,04° mot øst.

Området er nesten kun beboelig i øst og vest for Rio Paraguay. Det er en god kilde for tømmer og garvesyre, som utvinnes fra quebrachotrærne. Palo santo-tømmer fra sentral-Chaco er kilden til guaiacolje, som er et duftstoff brukt i såper. Paraguay dyrker også mateplanter i de lavtliggende delene av Gram Chaco.

## Historie
Gran Chaco har vært et omstridt område siden 1810. Området var tiltenkt Bolivia, men Paraguay presset de innfødte til å bosette seg der, uten at Bolivia reagerte. Chacokrigen (1932–1935) mellom Bolivia og Paraguay ble utkjempet i området. Krigsårsaken var mulighet for oljeutvinning i Chaco Boreal. Siden Bolivia hadde mistet kystlinja si til Chile i salpeterkrigen (1877–1884), ville de ha tilgang til Rio Paraguay for å kunne transportere olje sjøveien. Paraguay hevdet det samme området. Etter krigen ble Paraguay tildelt tre fjerdedeler av Chaco Boreal, og Bolivia fikk en korridor til Rio Paraguay med havnemuligheter. Det ble aldri gjort større oljefunn i området.

Mennonitter bosatte seg i det paraguyanske Chaco fra Canada på 1920-tallet, og flere kom fra Sovjet på 1930-tallet og etter andre verdenskrig. De dannet noen av de største befolkningssentrene i Gran Chaco.

## Flora og fauna
Økosystemene i Gran Chaco er unike, og var inntil nylig lite utforsket. Disse systemene blir sakte ødelagt av kvegdrift, brenning og miljøfiendtlige jordbruksbeslutninger.

Chaco-navlesvinet, som ble oppdaget på slutten av 1970-tallet, er et stort pattedyr tilhørende i Chaco. Området er også et senter for Beltedyr, med minst åtte arter i argentinsk Chaco og ti i paraguyansk Chaco.

I september 1995 ble nasjonalparken Kaa Iya del Gran opprettet i det bolivianske Chaco. Parken styres og ble stiftet alene av innfødte folkeslag, inkludert guaraniene, ayoreodeene og chiquitanoene.

## Eksterne lenker
* The National Museum of Natural Historys beskrivelse av Gran Chaco
* Chaco ecoregion (WWF)
* Humid Chaco ecoregion (WWF)
* Food and Agriculture Oranization of the United Nations' description of the Gran Chaco  – fokuserer hovedsakelig på jordbruk.
* Frimerker som viser uenigheten over Gran Chaco i tida før krigen – noen mener at dette var gnisten som startet chacokrigen
Animal

**Animal** (også kjent som **Randy Piper's Animal** og het opprinnelig "Animal featuring Randy Piper" da de startet opp i 1988) er et amerikansk heavy metal-band som ble startet av tidligere W.A.S.P.-gitarist Randy Piper. Animal ble stiftet i Ohio i 1988 av Eric Head Shredder Hyman og Randy Piper. De fikk med seg Rich Lewis, Burn og Steve Solon. Eric Head Shredder Hyman og Rich Lewis var de kreative kreftene i Animal. Eric sto for musikken og Rich for tekstene. De spilte og inn en 3 spors demo som vekket meget stor interesse i de største music labels. Samt de hadde stor suksess med sine konserter. Men Randy og hans manager hadde andre planer og takket nei. De ville satse på å bruke Randys navn for det det var verdt samt andre musikere men oppnådde aldri den magien igjen som man hadde med 1988 besetningen! Bandet ble splittet opp og ett mk2 versjon av Animal ble senere dannet uten noen suksess. De ga ikke ut noe studioalbum før *[[900 Lb. Steam]]* i 2002.

## Medlemmer
### Dagens medlemmer
*Rich Lewis – Vokalist
*Randy Piper – Gitar
*Jack Livengood – Bass
*Chris Laney – Live gitar

### Tidligere medlemmer
*Tony Richards – Trommer
*Burn – Bass
*Steve Solon – Trommer
*Frank Garisto – Trommer
*Chris Holmes – Live gitar
*Eric Head Shredder Hyman – gitar

## Utgivelser

## Eksterne lenker
* 
*  Animals offisielle hjemmeside
Aksjon Ibrahim

**Aksjon Ibrahim** er et kristent nettverk som samler skandinavisk pinsemisjons arbeide i araberverdenen.  Formålet er å kordinere det voksende misjonsarbeidet i midtøsten og nordlige Afrika og danne kontakter og relasjoner mellom lokale kristne i området.

Nettverket ble etablert i Sverige i 1994.  Hovedbasen er på Kypros. Arbeidet som omfattes av nettverket er  TV- og radiosendinger, bønnetjeneste (bønnenettverk), sosiale prosjekter og helsearbeid (diakoni).

IBRA media er sentrale i Aksjon Ibrahim.
Blackie Lawless

**Blackie Lawless** (født **Steven Edward Duren** 4. september 1956 i Staten Island, New York) er en amerikansk musiker.

Blackie Lawless var med å starte heavy metal-bandet W.A.S.P i 1982, og har siden vært medlem og frontfigur for bandet. I dag er han den eneste gjenværende av originalbesetningen. Blackie Lawless og W.A.S.P. ble fort berømte og deres første single med navnet «Animal (Fuck Like a Beast)» vakte stor oppsikt . Blackie Lawless var kjent for å binde halvnakne modeller til torturredskap og kaste rått kjøtt på publikum. Han sier at han i dag ikke lenger vil framføre dette showet, eller spille «Animal (fuck like a beast)» på grunn av sin religiøse overbevisning. 

Blackie Lawless ble født i Staten Island, New York City. Han ble oppdratt som baptist og var aktiv i kirken som ungdom. Senere i tenåra forlot han kirken og ble interessert i det okkulte, men har kommet tilbake til sin kristne tro de siste årene.

## Referanser


## Eksterne lenker
* 
* 
* 
*  W.A.S.P. Arena Of Pleasure Fan Site
* Blackie Lawless delves deep into his faith.
Wagner Lamounier

**Wagner «Antichrist» Lamounier** er en brasiliansk sanger og gitarist.

I 1984–1985 var han vokalist i det brasilianske (på den tiden) death metal-bandet Sepultura. Men mest kjent er han for å være frontfiguren i black/thrash/death metal-bandet Sarcófago som ble stiftet i 1985 og holdt på utover 90-tallet. Bandet har ikke gitt ut et studioalbum siden 1997 (EP i 2000), men er ikke offisielt oppløst.

Ti år etter å ha forlatt Sepultura offentliggjorde han private opplysninger om bandet. Tidligere frontfigur i Sepultura, Max Cavalera, som den gangen spilte i Soulfly svarte med å skrive sangen «Bumbklaatt» om ham.

Lamounier har en Ph.D. i økonomi.

## Referanser


## Eksterne lenker
*
Klippen Sandnes

**Klippen Sandnes**, eller **Pinsemenigheten Klippen**, er en pinsemenighet i Sandnes kommune i Rogaland. Menigheten hadde sine første samlinger i 1932 og er den største pinsemenigheten i Rogaland med 772 tilskuddstellende medlemmer i 2022.

## Historie
Klippen Sandnes ble etablert 7. januar 1932. Det var Lars Wetteland, Evert W. Evertsen og Knut Marklund som tok intiviativet til menighetsetableringen, de ble også de første ledere. Som menighetstjenerinne ble Anna Seldal valgt. Den første tiden var preget av evangelisering og bønn. Ofte var det samling og bønn på lørdagskvelden, av og til fortsatte bønnemøtet helt til kveldsmøtet på søndag. Det var ikke uvanlig å gå ut i byen i forkant av møtene og be folk med inn.

Fra etableringen i 1932 har menigheten vokst. Lokalet er utbygd flere ganger. I 1985 ble lokalet i Eidsvollgate 20 i Sandnes innviet.

## Misjon
Misjon har alltid vært viktig for menigheten. I 1945 sendte de ut den første misjonæren, det var Aagot Berge. Senere har flere misjonærer blitt utsendt. Annenhver søndag er det kollekt til misjonsarbeidet. Høsten 2006 ble Louise Ehrenberg utsendt til Tunisia.

## Rusomsorgsarbeid
Menigheten har etablert et kontaktsenter for personer med rusmiddelavhengighet i byen. Hver måned er omtrent 500 personer innom «nr. 13», som kontaktsenteret kalles.

## Barne- og ungdomsarbeid
Fra 1957 har onsdag vært barnedagen, med samling og aktivitet for barn. Fredagskveld er det ungdomssamling.

## Tidligere forstandere (pastorer)
Listen er mangelfull, kan du hjelpe wikipedia med å gjøre den mer komplett, hadde det vært fint.

* Lars Wetteland, Evert W. Evertsen og Knut Marklund – var menighetens aller første ledere.
* ............
* Jan Berg
* Arne Pedersen
* Ivar Gudbrandsen
* Ingvald Skretting
* Fred Håberg
* Håkon Vestersjø (nåværende pastor)

## Referanser


## Kilder
* Hasseløy, Anders. 2007. * Framtidsrettet 75-åring.* Korsets Seier. 12. januar 2007 side 10.

## Eksterne lenker
* www.klippen.net/ - hjemmeside
Snaggletooth B. Motörhead

**Snaggletooth B. Motörhead** (også kjent som **Warpig**, **The Bastard** og **The Iron Boar**) er navnet på Motörheads «maskot». B-en skal visstnok stå for «Bastard», som også var det Lemmy Kilmister hadde planer om å kalle bandet til å begynne med. Siden har han brukt «Bastard» som en sangtittel og «Bastards» som albumtittel. Det hele startet med at frontfigur Lemmy ønsket et albumcover til debutalbumet. Joe Petagno kom med et forslag til et cover i 1977 som var et bilde av en hybrid av hodeskallene til en hund, villsvin og en gorilla. Resultatet ble en hunde-gorilla med overdimensjonerte villsvin-støttenner. Lemmy likte tegningen og siden har Snaggletooth vært et symbol på Motörhead.

Siden har Snaggletooth prydet flere av Motörheads albumcovere, hver av dem med sin unike vri av bl.a. lenker og flammer, og oftest preget av kaos og ondskap. Et annet motiv som har preget Motörheads albumcovere (og sceneshow) er spar-tegnet, som har blitt værende siden albumet *[[Ace of Spades]]* (norsk: «sparess»).

Et av motivene som skiller seg mest ut er *[[Orgasmatron]]*-albumet, hvor Snaggletooth er fronten av et tog. Dette var et av de vanskeligste albumcoverne for Petagno å tegne. Coveret til DVD-en *[[25 & Alive: Boneshaker]]* skal forestille flere lag med Motörhead-plakater oppå hverandre revet i stykker, så alle de ulike plakatene med hvert sitt (tidligere utgitte) Snaggletooth-motiv vises.

Joe Petagno og Lemmy likte å more seg med å tegne kjønnsorganer på coverne. På albumcoveret til *[[Another Perfect Day (Motörhead)|Another Perfect Day]]* er tungen til Snaggletooth formet som to hundepeniser, mens Snaggletooth opprinnelig hadde formen til et kvinnelig kjønnsorgan i svelget og en mannlig penis som tunge på coveret til *[[Sacrifice (Motörhead-album)|Sacrifice]]*. Dette, samt et svastika på en murvegg, ble fjernet av plateselskapet som mente det var for provoserende.

## Referanser
Filadelfia Hornorkester

**Filadelfia Hornorkester** er et brassband i Drammen, tillsluttet Filadelfia Drammen. Et arrangement melodien *[[Gud er god]]* har blitt brassbandets kjenningsmelodi.

Filadelfia hornorkester ble stiftet i 1956 under navnet *Filadefia Guttekorps*.  Det var noen medlemmer i menigheten som brukte å samles til *torsdagsmusikken*, som tok initiativet.  Ønsket var å gi et tilbud til byens unge gutter. De fikk samlet inn penger til musikkinstrumenter.  De debuterte 17. mai 1958, i Drammen.

Brassband var tidligere ikke uvanlige i større kristne menigheter og kanskje særlig innen Frelsesarmeen. Utover mot slutten av 1900-tallet ble mange av disse brassbandene nedlagt. Filadelfia Hornorkester har deltatt på mange arrangement og reist både i Norge og til utlandet. I 2006 var de i Ukraina.

Høsten 2006 hadde Filadelfia Hornorkester 30 medlemmer og var da et av de siste brassbandene som fortsatt eksisterte i den norske Pinsebevegelsen. Orkesteret eksisterer fortsatt per 2021.

## Referanser


## Kilder
* Korsets Seier, «Blåser i 50-årsjubileet». 12. januar 2007, side 12-13.
International Church of the Foursquare Gospel

**International Church of the Foursquare Gospel** er et pinsesamfunn i USA. Den ble etablert i 1919 av Aimee Semple McPherson.

Navnet *foursquare* er utledet av fire sentrale ord i pinsevekkelsens budskap: ''frelse'', ''åndsdåp'', ''helbredelse'' og ''Kristi snarlige gjenkomst''. 

## Historie
Aimee Semple McPherson hadde fått oppleve pinsevekkelsen og blitt åndsdøpt på en leir i Ontario.  Etter denne opplevelsen startet hun med evangelisering  i 1915. Det sies at hun samlet store folkemengder og at hun kjørte rundt til forskjellige steder i Nord-Amerika i en 1912-modell  Packard touring car  Bilen ble etterhvert kjent som  "the Gospel Car".  På bilsidene var det skrevet  "Jesus is coming soon – get ready"  og "Where will you spend eternity ?".

I 1919 slo hun seg ned i Los Angeles, California. I løpet av de tre neste årene samlet hun inn 1,2 millioner dollar, til et menighetslokale. I Los Angeles fikk hun bygd Angelus Temple, som hadde 5&nbsp;000 sitteplasser.  Samtidig (1922) ble *The International Church og Foursquare Gospel* etablert. 

## Kilder
* Korsets Seier 2006 – 2007. Artikelserien: *Pinsebevegelsen 100 år*.

## Eksterne lenker
* International Church of the Foursquare Gospel  – hjemmeside
Toronto Airport Christian Fellowship

**Toronto Airport Christian Fellowship** eller **Toronto Airport Church** er en pinsemenighet i Toronto i Canada. Den ble etablert i 1988 og ble verdenskjent for *Torontovekkelsen*.

John Arnott er en sentral person i menigheten.

## Historie
I 1987 ble det startet en bønnegruppe i Toronto. Året etter, i 1988, ble bønnegruppen etablert som menigheten *Toronto Airport Church*.

Under et besøk av Randy Clark, den 20. januar, opplevde gruppen en spesiell åndsutgytelse av Den hellige ånd.  Dette ble starten på *Torontovekkelsen*, som varte i flere år. En særskilt åndelig atmosfære hvilte over stedet. Over 2 millioner mennesker fra hele verden har besøkt menigheten.

## Kilder
* Korsets Seier 2006 – 2007. Artikelserien: *Pinsebevegelsen 100 år*.

## Eksterne lenker
* www.tacf.org – Toronto Airport Christian Fellowship  – hjemmeside
Aimee Semple McPherson

**Aimee Semple McPherson**, også kalt **søster Aimee**, (født 9. oktober 1890 i Ontario i Canada, død 27. september 1944 i Oakland i California) var en kristen forkynner fra USA. Hun var aktiv på 1920- og 1930-tallet og brukte massemedia i sitt arbeide. Hun etablerte og ledet pinsesamfunnet International Church of the Foursquare Gospel og kirken Angelus Temple i Los Angeles ble bygget på hennes initiativ. 

## Tidlige år
McPherson hadde opplevd pinsevekkelsen og blitt åndsdøpt på en leir i Ontario.  Etter denne opplevelsen startet hun med evangelisering  i 1915. Det sies at hun samlet store folkemengder og at hun kjørte rundt til forskjellige steder i Nord-Amerika i en 1912-modell  Packard touring car  Bilen ble etter hvert kjent som  *the Gospel Car*.  På bilsidene var det skrevet *Jesus is coming soon – get ready*  og *Where will you spend eternity?*.

## Los Angeles
I 1919 slo hun seg ned i Los Angeles i California.  I løpet av de tre neste årene samlet hun inn 1,2 millioner dollar til et menighetslokale. Hun fikk bygget Angelus Temple, en stor rotundeformet kirke med 5&nbsp;000 sitteplasser.  

Samtidig, i 1919, etablerte hun pinsesamfunnet International Church of the Foursquare Gospel.  Navnet *forusquare* er utledet av fire sentrale ord i pinsevekkelsens budskap: ''frelse'', ''åndsdåp'', ''helbredelse'' og ''Kristi snarlige gjenkomst''. 

Hun var tidlig ute med å bruke massemedia i sitt evangelistvirke, og hadde egne radioprogram. McPherson levde i rampelyset og media fulgte med hva hun gjorde. Hennes liv ble preget av et liv som kjendis. Til å begynne ble hun fint behandlet av presse og media, senere vendte de seg mer mot henne. Hun opplevde også skilsmisse og da hennes andre ektemann gikk fra henne, giftet hun seg på nytt uten å være enke. Dette var vanskelig å tolerere for flere kristne. Hun mistet likevel ikke sin posisjon i menigheten.

Hun er lagt til hvile på Forest Lawn Memorial Park i Glendale i California.

## Bøker
Aimee Semple McPherson, skrev flere bøker.

* *The Second Coming of Christ*. 1921
* *The Service of the King*. 1927
* *The Story of My Life*. 1951
* *This is That*. Revised 1923
* *Give Me My Own God*. 1936

## Referanser


## Litteratur
* Korsets Seier 2006 – 2007. Artikelserien: *Pinsebevegelsen 100 år*.

## Eksterne lenker
* 
* 
* 
*  Aimee Semple McPherson, (2006), an award-winning feature film on her life, directed by Richard Rossi.
*  Aimee Semple McPherson biography 
*  Biography from Liberty Harbor Foursquare Gospel Church
*  Woman Thou Art God: Female Empowerment, Spirituality & a biography on Aimee
Sam Brownback

**Samuel Dale «Sam» Brownback** (født 12. september 1956 i Garnett i Kansas) er en amerikansk republikansk politiker. Han var guvernør i Kansas fra 2011 til januar 2018, da han ble ambassadør for religiøs frihet. Brownback har tidligere vært medlem av Kongressen som medlem av Representantenes hus for Kansas' 2. distrikt 1995–1996 og medlem av Senatet 1996–2011.

## Liv og virke
### Bakgrunn
Sam Brownback nedstammer fra en gammel tysk innvandrerslekt som først bosatte seg i Pennsylvania, men som dro til Kansas etter den amerikanske borgerkrig. Sam Brownback vokste opp på familiegården utenfor Parker i Kansas. Han gikk college ved Kansas State University frem til 1979, og har kandidatutdannelse i rettsvitenskap fra University of Kansas fra 1982. 

Siden dengang har han jobbet som advokat i Manhattan i Kansas, radiovert, lærer og skribent. Brownback ble oppdratt som metodist, men ble senere medlem av en evangelikalsk kirke, og konverterte til katolisismen i 2002.

### Politiker
Brownback kom inn i politikken som landbruksminister i Kansas 1986–1993 og praktikant hos USAs handelsrepresentant i Washington, D.C. 1990–1991. I 1994 ble han valgt til Representantenes hus fra Kansas' 2. kongressdistrikt, og etter nærmere to år i Kongressen ble han valgt til Senatet i et ekstraordinært valg i november 1996.

Den 20. januar 2007 erklærte han sitt kandidatur i Det republikanske partis primærvalg foran presidentvalget i 2008, men trakk seg den 19. oktober samme år, fordi han ikke klarte å samle inn nok penger til valgkampen.

Han ble sittende i Senatet frem til han ikke stilte til gjenvalg i 2010, og ble samme år valgt til guvernør i hjemstaten med stort flertall. Brownback tiltrådte som guvernør den 10. januar 2011. I 2014 ble han gjenvalgt som guvernør. 

## Referanser


## Eksterne lenker
* 
* 
*
Betania (andre betydninger)

**Betania** har flere betydninger. Primært er **[[Betania]]** er en landsby nær Jerusalem, kjent fra Jesu tid.I Brasil er det en kommune kalt Betânia. 

## Menigheter i Norge
Betania er også nevn på en rekke norske kirksne menigheter, særlig innen Pinsebevegelsen.

## Akershus
* Betania Bjerke
* Betania Gullverket
* Filadelfiakirken Lillestrøm
* Betania Lørenskog
* Betania Sørum
* Betania Årnes

## Aust-Agder
* Betania Arendal
* Betania Grimstad
* Betania Nelaug

## Buskerud
* Betania Kongsberg
* Betania Mjøndalen
* Betania Veggli

## Finnmark
* Stftelsen Betania

## Hedmark
* Betania Austmarka
* Betania Eidskog
* Betania Østby

## Hordaland
* Betania Knarvik
* Betania Mosterhamn
* Betania Ytre Arna

## Møre og Romsdal
* Betania Kristiansund
* Betania Church of God

## Nordland
* Betania Fauske

## Oppland
* Betania Roa
* Betania Vinstra

## Rogaland
* Betania Sokndal

## Sogn og Fjordane
* Betania Kjølsdalen
* Betania Nordfjordeid

## Telemark
* Betania Notodden
* Betania Øyfjell
* Betania Stathelle

## Vest-Agder
* Betania Borhaug
* Betania Kristiansand
* Betania Søgne

## Vestfold
* Betania Berger
* Betania Larvik
* Tønsberg Pinsekirke Betania

## Østfold
* Betania Klavestadhaugen
* Betania Rakkestad
* Betania Tornes
Tears in Heaven

«**Tears in Heaven**» er en ballade fra 1992 sunget av Eric Clapton om smerten ved å miste sin fire år gamle sønn. Sønnen hadde falt fra ut fra et leilighetsvindu 53. etasje på Manhattan i New York City. Leiligheten tilhørte en venn av moren.

Sangen ble skrevet av Clapton og Will Jennings, opprinnelig til filmen *Rush* fra 1991. I 1993 vant Clapton en Grammy for sangen. Sangen ble også inkludert på Claptons album *Unplugged*, som også vant en Grammy.

## Referanser
Anton LaVey

**Anton Szandor LaVey** (opprinnelig *Howard Stanton Levey*, født 11. april 1930 i Chicago, Illinois, død 29. oktober 1997) var en amerikansk filosof, forfatter, musiker, skuespiller, okkultist og religiøs leder. Han var grunnleggeren av den moderne satanismen og yppersteprest av Church of Satan som han stiftet i 1966.

## Inspirasjon
Anton LaVey var sterkt inspirert av tidligere forfattere, filosofer og/eller okkultister som bl.a. Aleister Crowley, Henry Louis Mencken, Niccolò Machiavelli, Friedrich Nietzsche, Ragnar Redbeard, Jack London og Ayn Rand.

## Forfatterskap
* 1969 – *[[The Satanic Bible]]* – Inneholder dikt, sataniske ritualer og grunnleggende tanker bak hans ideologi.
* 1971 – *[[The Satanic Witch]]* – Org.tittel *The Compleat Witch, or, What to do When Virtue Fails*. Magikerbok om overtaling, manipulasjon og forleding.
* 1972 – *[[The Satanic Rituals]]* – Inneholder ni ritualer med introduksjon til hver. Boka er en slags fortsettelse av *[[The Satanic Bible]]*.
* 1992 – *[[The Devil's Notebook]]*
* 1998 – *[[Satan Speaks!]]* – Inneholder 61 essay om forskjellige emner. Forord av Marilyn Manson og introduksjon av Blanche Barton.

## Trivia
* Over årene har mange følt seg tiltrukket av LaVeys satanisme, og flere kjendiser har vært i kontakt med ham og har meldt seg inn i Church of Satan, deriblant, Sammy Davis jr., King Diamond, Robert Fuest, Jacques Vallee, Marc Almond, Aime Michel, Boyd Rice og Marilyn Manson.

## Eksterne lenker
* Church of Satans offisielle hjemmeside.
Stiftelsen Betania

Betania Alta er en ideell stiftelse som har sin hovedvirksomhet i Alta. Virksomhetsområdene er barnevern, barnehager, rus- og psykisk helse- og omsorgsboliger.

Alma Halse fra Åheim på Sunnmøre etablerte virksomheten i 1937. 

I 2023 hadde Betania følgende virksomheter:

**Barnevern:**

* Almahuset Alta
* Almahuset Kirkenes

**Barnehager:**

* Furuly barnehage AS
* Breverud barnehage AS

**Rus- og psykisk helse:**

* Alta bo og dagsenter som innbefatter Møteplassen som er et dagsenter. Bemannede botilbud samt boligutleie til målgruppen.

**Eldreomsorg:**

* Furuhagen trygdeboliger, som er omsorgsboliger for eldre.

## Kilder
* www.betania-alta.no 

## Eksterne lenker
* 
*
Avtalelisens

**Avtalelisens** er en bestemmelse i åndsverksloven som gir opphavsrettsforvaltningsorganisasjoner hjemmel til å innkreve vederlag fra brukere på vegne av sine opphavsrettsgrupper. Dette er ment å forenkle rettighetsklareringen sammenlignet med om en skulle forholdt seg til en og en opphavsmann. 

Ordningen med avtalelisens ble opprettet med åndsverksloven i 1961, og ga NRK hjemmel for å kringkaste musikk etter avtale med TONO. I 1979 ble dette utvidet til å omfatte fotokopiering i skoleverket, med Kopinor som avtalepartner. Senere utvidelser har hjemlet videresending av kringkastingssignaler i kabel-TV-anlegg, fotokopiering internt i virksomheter, framstilling av eksemplarer for funksjonshemmende, og eksemplarfremstilling til bruk i museer, o.l.

En avtalelisens etableres ved at det inngås en avtale mellom de som ønsker å utnytte en spesiell type verk og en representativ organisasjon for opphavsmennene innen den aktuelle kategori. Dersom en slik avtale blir inngått binder den også opphavsmennene innen kategorien som ikke er medlem av organisasjonen. Avtalelisenser innebærer at den aktuelle organisasjonen mottar et visst vederlag (som avtales mellom partene) for hver gang et verk blir fremført (ev. for hver eksemplarfremstilling), slik at man slipper å be om tillatelse ved hvert enkelt tilfelle. Vederlaget blir så fordelt av organisasjonen til de opphavsmenn hvis verk har blitt fremført/eksemplar fremstilt.

For å bli godkjent som «representativ organisasjon» av departementet må organisasjonen være opprettet med tanke på å forvalte medlemmenes opphavsrett, og medlemmene må være innforstått med dette. Den må dessuten omfatte «en vesentlig del av opphavsmennene» til verkene innen den aktuelle gruppen som brukes i Norge og at utøvere innenfor den enkelte gruppen som ikke er medlem av sin respektive kunstnerorganisasjon likebehandles med hensyn til fordelingen av disse kollektive midlene. For de uorganiserte opphavsrettshaverne virker en avtalelisens som en tvangslisens.

Det finnes tilsvarende bestemmelser i også de andre nordiske lands opphavsrettsbestemmelser.

## Se også
* Opphavsrett og Copyright
* Tvangslisens
* Verkshøyde
* Sitatrett
* Privatkopiering
* Fotografirett

## Referanser


## Eksterne lenker
* regjeringen.no Klarering ved avtalelisens Ot.prp. nr. 46 (2004-2005) Om lov om endringer i åndsverkloven m.m.
Church of Satan

**Church of Satan** er en religiøs/filosofisk organisasjon for de som følger den moderne satanismen slik den er utviklet av Anton Szandor LaVey og omtalt i *[[The Satanic Bible]]*, som er skrevet av Anton Szandor LaVey og utgitt i 1969.

Church of Satan ble grunnlagt av Anton Szandor LaVey i San Francisco på valborgsnatt (natt til 1. mai) i 1966. LaVey fungerte som yppersteprest fram til sin død i 1997. Stillingen ble så videreført til Blanche Barton, moren til LaVeys eneste sønn, Satan Xerxes Carnacki LaVey (født 1. november 1993).

30. april 2002 utpekte hun Peggy Nadramia til yppersteprest for Church of Satan.

## Eksterne lenker
*
Yoido Full Gospel Church

**Yoido Full Gospel Church** er en menighet i Seoul, i Sør-Korea. Den regnes som Pinsevekkelsens største og teller ca. 830&nbsp;000 medlemmer.  Menigheten ble etablert (grunnlagt) i 1958 av David Yonggi Cho som også er hovedpastor i menigheten. 

Yoido Full Gospel Church er også *modermenighet* for flere mindre, ikke selvstendige menigheter, i nærområdet. 

## Sør-Korea
Sør-Korea hadde tradisjonelt store innslag av buddhisme, men opplevde en stor kristen vekkelse fra 1950-tallet. Kristendommen har trolig størst oppslutning som religion i landet,  25% av innbyggerne i landet kaller seg «personlige kristne».

## Referanser


## Litteratur
* Korsets Seier 2006 – 2007. Artikkelserien: *Pinsebevegelsen 100 år*.
* Johansen, Oddvar. 2007. * Sterk vekst for pinsevekkelsen i 2006*. Korsets Seier. 5. januar 2007 side 2-3.

## Eksterne lenker
* Yoido Full Gospel Church Website – hjemmeside
Schackgalerie

**Schackgalerie** er et kunstgalleri i Prinzregentenstraße i München. Galleriet oppstod fra samlingen til grev A. F. von Schack og er i dag del av Bayerische Staatsgemäldesammlungen. Grev Schack var en betydelig kunstmesén i München.

Galleriets samlinger omfatter spesielt verker fra romantikken, bl.a av Arnold Böcklin, Moritz von Schwind, Franz von Lenbach, Carl Spitzweg, Carl Rottmann, Anselm Feuerbach, og andre verker av tyske landskaps- og historiemalere. Samlingen har vært uforandret siden den ble opprettet og regnes som et fint eksempel på en privatsamling fra det 19. århundre.

Bygningen galleriet holder til i ble opprinnelig oppført mellom 1904 og 1907 av Max Littmann for Kongeriket Preussens gesandtskap i Kongeriket Bayern.

## Eksterne lenker
*
Evin Rubar

**Evin Rubar** (født 14. desember 1975) er en svensk fjernsynsjournalist av kurdisk opprinnelse. Hun er kjent for kontroversielle dokumentarer om bl.a. muslimske internatskoler og om «ekstremfeminisme» i Sverige.

Evin Rubar har mottatt *Stiftelsen Staten och Rättens* journalistpris (2003) for dokumentaren *[[I skolans våld]]* og TV-prisen Kristallen (2005) i kategorien «årets fornyer».

Hennes dokumentar *[[Könskriget]]* ble våren 2005 sendt i to deler på programmet *Dokument inifrån* på SVT, og førte til omfattende debatt om organisasjonen ROKS og om sosiologen Eva Lundgren. I mars 2006 ble dokumentaren dømt for partiskhet i den svenske granskningsnemnda for radio og fjernsyn. Rubar beskyldte da granskningsnemnda for å være partisk fordi nemndlederen, den konservative politikeren og nåværende kulturminister Lena Adelsohn Liljeroth, selv tidligere har vært aktiv i krisesenterbevegelsen. Rubars klage til Justitieombudsmannen ble imidlertid avvist og avgjørelsen om partiskhet derfor stående.

## Filmografi
* *I skolans våld*, 2003
* *I skolans våld 2*, 2004g
* *Könskriget*, 2005
* *Högerhoppet*, 2006
* *Det svenska sveket*, 2007
* *Rör inte min sup*, 2007
* *Syndabockarna*, 2008
* *Slaget om muslimerna*, 2009
* *Vårdlotteriet*, 2011

## Referanser
Andy LaRocque

**Andy LaRocque** (født **Anders Allhage** 29. november 1962 i Göteborg) er en svensk gitarist.

Han er kjent som gitaristen i det danske heavy metal-bandet King Diamond hvor han har vært medlem siden bandet startet i 1985. I 1985 spilte han på E.F. Bands tredje studioalbum, og i 1993 var han med på Deaths *[[Individual Thought Patterns]]*. I 1997 var han med å forme thrash metal-bandet Illwill, som var et prosjekt av daværende eller tidligere King Diamond- og Mercyful Fate-medlemmer. Bandet ga bare ut ett album før det ble oppløst.

Andy LaRocque har også eid et platestudio i Angered i Sverige kalt Los Angered Recordings siden 1995.

## Eksterne lenker
* 
*
Megakirke

En **megakirke** er definert som en menighet med et ukentlig møtebesøk på mer enn 2 000 besøkende. 

Det er såkalte *evangeliske kirker med [[Karismatisk kristendom|karismatiske]] ledere*, som utgjør flertallet av megakirkene. I USA er det 1 210 megakirker. Det finnes ikke tall for hvor mange megakirker som finnes. Blant de største menigheter i verden er de fleste i Asia, Latin-Amerika  og Afrika.

I Norge er det per 2019 to menigheter som defineres i kategorien megakirke. Disse to er Oslo Kristne Senter og Credokirken, med et ukentlig møtebesøk på mer enn 2 000 besøkende.

## Verdens største megakirker
Verdens største menigheter målt etter gjennomsnittlig antall besøkende hver uke (tall fra 2005).

* Yoido Full Gospel Church, Seoul, Sør-Korea – 253&nbsp;000 besøkende. (773&nbsp;000 medlemmer)
* Yotabeche Methodist Church, Santiago, Chile – 150&nbsp;000 besøkende.
* Deeper Life Bible Church, Lagos, Nigeria – 120&nbsp;000 besøkende.
* Elim Church, San Salvador, El Salvador – 117&nbsp;000 besøkende.
* Mission Carismatica Internacional, Bogotá, Colombia – 90&nbsp;000 besøkende.
* Vision de Futuro, Santa Fe, Argentina – 70&nbsp;000 besøkende.
* Nak Presbyterian Church, ?, Sør-Korea – 60&nbsp;000 besøkende.
* Winners Chapel, Ota, Nigeria – 50&nbsp;000 besøkende.
* Yesu Darbar, ?, India – 40&nbsp;000 besøkende.
* Housechurchnet, ?, India – 30&nbsp;000 besøkende.

## Se også
* Menighet
* Kirke

## Litteratur
* *Verdens ti største menigheter*.  Korsets Seier 3. mars 2006. side 6. / *Wolfgang Simson* / *Simply Church*.
* *Karismatiske vokser raskest*.  Korsets Seier, 3. mars 2006. side 7. 
* Østby, David André. 2006. *Megakirker på frammarsj*.  Korsets Seier, 10. mars 2006. side 6-7. 

## Referanser


## Eksterne lenker
* Hartford Institute for Religion  – Megachurch Research (engelskspråklig)
* Hartford Institute for Religion – Megachurch Definition (engelskspråklig)
* Hartford Institute for Religion  – Megachurch Articles (engelskspråklig)
Nils Jensen Ytteborg

**Nils Jensen Ytteborg** (født 18. september 1792, død 5. juni 1858) var garvermester og stadshauptmann i Christiania. 

Ytteborg var, foruten å være en av byens 24 rikeste menn i 1842, også salmakermester, trelasthandler, brennevinsbrenner og bryggerieier for Ytteborgs Bryggeri som senere ble Foss Bryggeri, som han drev 1845 – 1846. Ytteborg var forstander ved Prinds Christian Augusts Minde, Mangelsgården, som var arbeidshus for fattiglemmer. Herfra sendte han folk for å arbeide i blant annet sitt eget brenneri. Han var en tid viseordfører i kommunestyret, valgt 14. mars 1837. Ytteborg var stifter av Christiania Haandværkerforening i 1838, og ved det såkalte håndverkervalget i 1850 ble den første håndverker valgt inn på Stortinget, der han satt i én periode &ndash; tre år den gangen &ndash; fra 1851 til 1853. Han ble kalt håndverksfyrsten for sin ærgjerrighet på penger, offentlige verv og status. Ytteborg ble aldri fullt akseptert blant byens sosiale elite, «de kondisjonerte». Han var en tid branndirektør, som var et ærefullt verv blant byens rikeste, og mottok for dette en liten godtgjørelse fra bykassen. 

En vei er oppkalt etter Ytteborg &ndash; Garver Ytteborgs vei. Veien ble vedtatt i 1958 (100 år etter hans død) og ligger på Haugenstua i bydel Stovner i Oslo der den er adresse for noen av byens største boligblokker.

## Referanser


## Kilder
* Svensgam, Arild *[[De er døde - men lever fortsatt i Oslo]].* Galehuset forlag1999.

## Eksterne lenker
*
17. etappe i Tour de France 2006

## [[Saint-Jean-de-Maurienne]] – [[Morzine]]
***Etappe:** 17.
***Dato:** 20. juli 
***Lengde:**  200,5 km
***Norske resultater:**
:136. Thor Hushovd

## Sprint og klatrepasseringer
### 1. sprint
Etter 122 km

### 2. sprint
Etter 172,5 km

### 1. klatring (Col des Saisies)
Etter 82,5 km, kategori 1 

### 2. klatring (Col des Aravis)
Etter 109 km, kategori 2

### 3. klatring (Col de la Colombière)
Etter 134 km, kategori 1

### 4. klatring (Côte de Châtillon-sur-Cluses)
Etter 162 km, kategori 3

### 5. klatring (Col de Joux-Plane)
Etter 188,5 km, kategori HC

## Resultater

## Eksterne lenker
* Etappebeskrivelse og recap på cyclingnews.com
18. etappe i Tour de France 2006

## [[Morzine]] – [[Mâcon]]
***Etappe:** 18.
***Dato:** 21. juli 
***Lengde:**  197 km
***Norske resultater:**
:20. Thor Hushovd

## Sprint og klatrepasseringer
### 1. sprint
Etter 29,5 km

### 2. sprint
Etter 169,5 km

### 1. klatring (Côte de Châtillon-en-Michaille)
Etter 98 km, kategori 3

### 2. klatring (Col du Berthiand)
Etter 130,5 km, kategori 2

### 3. klatring (Côte de Chambod)
Etter 139,5 km, kategori 4

## Resultater

## Eksterne lenker
* Etappebeskrivelse og recap på cyclingnews.com
Suomalaisen Kirjallisuuden Seura

**Suomalaisen Kirjallisuuden Seura** (SKS) (svensk **Finska litteratursällskapet**) er en organisasjon som har som mål å fremme kjennskap til og forsking på finsk kultur og kulturarv, særlig språk, litteratur og folketradisjon.

SKS ble grunnlagt i 1831 av folk i kretsen rundt Helsingfors universitet som var interessert i finsk språk og å fremme en nasjonal reising via arbeidet for språket. Røttene til SKS ligger i Åboromantikken rundt Åbo Akademi fra 1820-tallet. 

SKS publiserte blant annet Kalevala i 1835 og Kanteletar i 1840. Ordet  *kirjallisuus*, som er det finske ordet for litteratur, ble laget av  Elias Lönnrot nettopp for SKS. 

SKS har omfattande arkiv innenfor folkeminne, litteratur og språk, og som forlag gir SKS kontinuerlig ut bøker om finske emner av høy kvalitet.

Etableringen av SKS har mye til felles med stiftelsen av Det norske samlaget.

## Eksterne lenker
*
Målreising

Med **målreising** menes en bevisst og organisert strid for å oppreise et språk som har vært underkuet til full anerkjennelse og fulle rettigheter. En målreising er naturligvis ikke til for språket i seg selv, men for dem som bruker det, en folkegruppe eller deler av denne. Målreising er på dette vis ofte både en sosial og en nasjonal reising, som retter seg mot både sosial og nasjonal undertrykking.

Eksempler på målreisinger kan være den jiddische, den ukrainske, den katalanske og den nynorske.

## Jiddisch
 
Blant jødene i Øst-Europa ble det omtrent fra det forrige århundreskiftet og fram til shoah (holocaust) arbeidet for å reise det jødisk-tyske folkemålet jiddisch opp til full anerkjennelse som skrift- og litteraturspråk. Den sosialistiske organisasjonen Bund arbeidet blant annet for dette og var arbeiderbevegelse og målbevegelse på samme tid. Om lag seks millioner av de i hovedsak1 jiddisch-talende jødene i Europa ble drept av nazistene under andre verdenskrig. I den jødiske staten Israel har jiddisch ikke blitt fremmet, da sionistene heller ville gjenreise hebraisk som bruksspråk i den nye staten. Men jiddisch lever ennå, både i Europa, Amerika og Israel.

## Ukrainsk

Ukrainsk ble ikke godtatt som et eget språk under tsar-veldet, men ble sett på som «veslerussisk» dialekt. Forkjempere for ukrainsk målreising ble undertrykt, og bøker forbudt, men språket levde som talemål på landsbygda. I [sovjet-tiden ble ukrainsk formelt anerkjent, men i perioder var det likevel et sterkt press for bruk av russisk. Sentralisering, urbanisering og modernisering styrket russisk språk i den gitte sammenhengen. I det selvstendige Ukraina er ukrainsk formelt det eneste offisielle språket, men i praksis taler folk i de sørlige og østlige delene av landet mest (og best) russisk. Det gjelder både etniske russere og etniske ukrainere i disse områdene. Det finnes også en talt mellomvariant av de to relativt nærstående språkene. Folketellingsdata fra 2001 viser at flertallet av innbyggerne i hovedstaden Kyiv oppgir ukrainsk som morsmålet sitt, men også at mange av disse for det meste bruker russisk i hverdagen sin. Ukrainsk står sterkest som bruksspråk i Vest-Ukraina.

## Katalansk
  
På 1800-tallet fikk nasjonalspråket katalansk en renessanse som tale- og skriftspråk blant den urbane eliten i blant annet Barcelona, etter at det hadde overlevd siden middelalderen på landsbygda og i lavere sosiale lag. Selv om språket var forbudt under Franco-fascismen, var det da diktaturet falt i 1975 klart til å ta over som hovedspråk i de aktuelle regionene, som Catalunya og Valencia. Den katalanske målreisingen er et eksempel på en vellykket målstrid. Mye tyder på at den katalanske målreisingen kunne seire såpass totalt fordi viktige grupper av byboere i for eksempel Barcelona så interessene sine tjent med den.

## Norsk
 
I Norge er målreising mer eller mindre synonymt med striden for nynorsken. Den norske målreisingen prøver å gjenreise nynorsk som dominerende skriftspråk i Norge, på bekostning av bokmål. Dette blir grunngitt både med nasjonale og sosiale argumenter.
Liste over vinproduserende land

Dette er en **liste over noen utvalgte land i verden som produserer [[vin]]** (rekkefølgen er noe tilfeldig, men starter med de store klassiske vinlandene). Hvilke druesorter som nyttes, vil stå nevnt under land, eller landets vindistrikter.

# Frankrike har flere vindistrikter, hovedartikkel: Frankrikes vindistrikter
# Italia har flere vindistrikter, hovedartikkel: Italias vindistrikter
# Spania har flere vindistrikter, hovedartikkel: Spanias vindistrikter
# Tyskland har flere vindistrikter, hovedartikkel: Tysklands vindistrikter
# Portugal har flere vindistrikter, hovedartikkel: Portugals vindistrikter
# Australia har flere vindistrikter, hovedartikkel: Australias vindistrikter
# Chile har flere vindistrikter, hovedartikkel: Chiles vindistrikter
# Sør-Afrika har flere vindistrikter, hovedartikkel: Sør-Afrikas vindistrikter
# Argentina har flere vindistrikter, hovedartikkel: Argentinas vindistrikter
# Østerrike hovedartikkel: Østerriksk vin
# USA hovedartikkel: Vin fra USA
# Hellas hovedartikkel: Gresk vin
# New Zealand hovedartikkel: Newzealandsk vin
# Ungarn har flere vindistrikter, hovedartikkel: Ungarns vindistrikter
# Norge hovedartikkel: Norsk vin
# Uruguay
# Bulgaria
# Algerie
# Marokko
# Romania
# Belarus
# Brasil hovedartikkel: Brasiliansk vin
# Canada hovedartikkel: Canadisk vin
# Libanon hovedartikkel: Libanesisk vin
# Mexico hovedartikkel: Meksikansk vin
# Luxembourg
# Tunisia hovedartikkel: Tunisisk vin
# Kroatia hovedartikkel: Kroatisk vin
# Sveits hovedartikkel: Sveitsisk vin
# Israel hovedartikkel: Israelsk vin
# Slovenia hovedartikkel: Slovensk vin
# Slovakia hovedartikkel: Slovakisk vin
# Tsjekkia hovedartikkel: Tsjekkisk vin
# Tyrkia hovedartikkel: Tyrkisk vin
# Turkmenistan

### Liste over vinproduksjon
Verdens vinproduksjon i millioner hektoliter (ikke inkludert juice og most).: 

* 2020 er prognosetall.

## Referanser
Dave Finlay

**David** «**Dave**» **Edward Finlay** (født 31. januar 1958), best kjent som **Fit Finlay** eller bare **Finlay**, er en irsk fribryter i World Wrestling Entertainments *[[SmackDown!]]*.

## Karriere
### World Wrestling Entertainment
Finlay debuterte i World Wrestling Entertainment 20. januar 2006 på en episode av *[[SmackDown!]]* i en kamp mot Matt Hardy, hvor han ble diskvalifisert. Etter kampen dro han Hardy mot ståltrappene ved ringen og slo hodet hans i dem med sin støvel. Dermed ble han sett på som en «heel» (skurk) og dette ga ham kallenavnet «The Fighting Irish Bastard».

Finlay vant United States Championship tittelen fra Bobby Lashley 14. juli på *SmackDown!*, men tapte tittelen til Mr. Kennedy etter nesten en måneds regjering.

## Titler
* **[[All-Star Wrestling|All-Star Promotions]]**
** British Heavyweight Championship

* **British Championships**
** World Mid-Heavyweight Championship ×4

* **[[Catch Wrestling Association]]**
** CWA World Middleweight Championship ×4
** CWA World Tag Team Championship
** CWA Intercontinental Heavyweight Championship
** CWA British Commonwealth Heavyweight Championship

* **Irish Championships**
** Irish National Championship

* **Joint Promotions**
** British Heavy Middleweight Championship ×5
** British Light Heavyweight Championship ×2

* **[[World Championship Wrestling]]**
** WCW World Television Championship

* **[[World Wrestling Entertainment]]**
** WWE United States Championship

## Referanser


## Eksterne lenker
*
John Ringo

**John Ringo** (født 1963) er en amerikansk forfatter av science fiction og fantasy som spesialiserer seg på undersjangeren militær science fiction. Han konsentrerer seg om scenarier fra science fiction som har mange infanterislag og andre former for bakkekamp. Bøkene hans utgis av Baen Books.

Eksempler av hans verk er tilgjengelig på Baen Free Library.

## Referanser

## Eksterne lenker
* Fleet Strike – John Ringos hjemmeside
* MySpace – John Ringos side på MySpace
* Forum  på Baen med seksjon dedikert Ringos forfatterskap
* Bibliografi  på SciFan
Paul Cartledge

**Paul Cartledge** er professor i gresk historie ved Cambridge University og er tilknyttet Clare College. Han er ekspert på Athen og Sparta i klassisk tid og blir beskrivet som lakonofil. Han var historisk hovedkonsulent for TV–seriene *The Greeks* til BBC og *The Spartans* til Channel 4.  

## Bibliografi
* *Spartan Reflections*, 2001, Duckworth, ISBN 0-7156-2966-2
* *Sparta and Lakonia*, 2001
* *Hellenistic and Roman Sparta*, 2002, (med A. Spawforth) 
* *The Greeks: A Portrait of Self and Others*, 2002
* *The Spartans: An Epic History*, 2003
* *Alexander the Great: The Hunt for a New Past*, 2004

## Referanser
Frank Miller

**Frank Miller** (født 1957) er en amerikansk tegneserieskaper og filmregissør som er best kjent for sine tegneserier i en kraftfull og stilisert film noir–stil.

## Biografi
### Tidlig karriere
Miller vokste opp i Montpelier i Vermont, og var allerede fra barn av begeistret for tegneserier. Han fikk først jobb med tegneserier med «The Twilight Zone» for tegneserieforlaget Gold Key Comics i 1978. Det ble fulgt med ulik jobber som tusjer for andre antologititler for forlaget DC Comics og hans første arbeid for forlaget Marvel Comics var serien «John Carter: Warlord of Mars» #18. Det var hos Marvel at Miller kunne for alvor arbeide fast som tegner foruten å omslag på ulike titler. Et av disse arbeidene var å tegne «Spectacular Spider-Man» #27 og 28. Disse utgivelsene hadde skikkelsen Daredevil som støttefigur. På denne tiden var Daredevil en ubetydelig tegneseriefigur og figurens eget blad solgte dårlig, men Miller så et potensial i figuren som han likte og spurte daværende sjefredaktør Jim Shooter om han kunne få jobbe med Daredevil i dennes eget blad. Shooter sa seg enig og Miller ble den nye tegneren til Daredevil fra og med nr. 158. Etter å ha tegnet ti nummer av Daredevil, hovedsakelig med Roger McKenzie som manusforfatter, tok Miller selv over manuskriptene. Miller skrev og tegnet Daredevil frem til nr. 182 (1982).

Millers neste utgivelse var science fiction-serien Ronin (DC Comics, 1983–1984). Serien ble opprinnelig utgitt i seks hefter og siden i en samleutgave. Historien utspiller seg parallelt i USA i fremtiden og det føydale japan. I Ronin viste Miller seg fra en enda mer eksperimentell side enn i tidligere verker. Serien viser tydelig påvirkning fra europeiske og japanske serieskapere.

## Referanser


## Eksterne lenker
* 
*
Dienekes

**Dienekes** (gresk: Διηνέκης; død 480 f.Kr. i Thermopylene) var en spartansk offiser som deltok  i slaget ved Thermopylene. Han ble anerkjent som den modigste av de 300 spartanerne som ble utvalgt til å kjempe i slaget. Den greske historikeren Herodotos forteller følgende anekdote om Dienekes:

Plutark nevner også denne kommentarer, men han tilskriver den til Leonidas I, Dienekes' general i slaget. I henhold til Plutark skal en av soldatene ha klaget til Leonidas at «barbarernes piler er umulig å se i solen», og Leonidas skal da ha svart, «Ville det ikke bli bra da, at vi skal ha skygge hvor vi kan bekjempe dem?»

Dienekes er en av hovedpersonene i Steven Pressfields roman *[[Gates of Fire]]* (1998).

## Referanser